b"\n_START_ARTICLE_\nMarija Bev\xc4\x8dar Bernik\n_START_SECTION_\n\xc5\xbdivljenjepis\n_START_PARAGRAPH_\nNajprej je med leti 1943 in 1945 obiskovala italijansko gimnazijo v Gorici, nato pa je leta 1947 z odliko maturirala 1947 na slovenski tabori\xc5\xa1\xc4\x8dni gimnaziji v Senigallii in nato na Liceo Classico v Senigallii._NEWLINE_Po kon\xc4\x8dani maturi je od\xc5\xa1la na \xc5\xa1tudij medicine na Medicinsko fakulteto v Zaragozi v \xc5\xa0panijo, ki jo je obiskovala med leti 1948 in 1952. Podiplomski \xc5\xa1tudij v Madridu med leti 1952 in 1954 je zaklju\xc4\x8dila z doktoratom\xc2\xa0\xc2\xbbsumma Cum Laude\xc2\xab. 1954 je od\xc5\xa1la v ZDA, kjer je v letih 1954 in 1955 opravila podiplomsko specializacijo in sta\xc5\xbeiranje v interni medicini na St. Joseph Hospital, Joliet, Illinois. V letih 1955 in 1956 je delal v Henrotin Hospital v Chicagu. Od 1956 do 1958 je nato delala v Northwestern Memorial Hospital in na Medicinski fakulteti na Univerzi Northwestern v Chicagu. Leta 1966 je postala diplomirana specialistka za interno medicino, podspecializacija nefrologija v Northwestern Memorial Hospital, Chicago. Med leti 1964 in 1980 ji bila direktorica Tissue Culture and Renal Cell Biology Laboratory, Medicinske fakultete Northwestern Univerze in Northwestern Memorial Hospital, Chicago, nato pa od 1980 do 1985 namestnica direktorja Life Extension Institute, Chicago. Od 1976 do upokojitve je bila tudi konzultantka za bolezni ledvic in hipertenzije na Northwestern Medical Faculty Foundation, Chicago te rod 1986 do upokojitve specialistka za interno medicino na Health Evaluation Service, Northwestern Memorial Hospital, Chicago._NEWLINE_Leta 1955 se je v Chicagu poro\xc4\x8dila z dr. Jo\xc5\xbeetom Bernikom.\n_START_SECTION_\nAkademsko delo\n_START_PARAGRAPH_\nOd 1958 do upokojitve je delala kot izredna profesorica za interno medicino na Medicinski fakulteti Northwestern Univerze v Chicagu. Na znanstvenem podro\xc4\x8dju se je uveljavila v raziskovanju v fibrinolizi in biologiji ledvi\xc4\x8dnih celic. Bila je \xc4\x8dlanica Chicago Medical Society, Illinois Medical Society, American Medical Association, Central Society for Clinical Research, International Society of Thrombosis and Hemostasis, Council on Thrombosis and Hemostasis, American Heart Association, American Women's Association, kjer je bila med leti 1977 in 1979 predsednica podru\xc5\xbenice v Chicagu. Med leti 1977 in 1982 je bila tudi \xc4\x8dlanica Medical Advisory Board, Kidney Foundation of Illinois.\n_START_SECTION_\nPublikacije\n_START_PARAGRAPH_\nMed leti 1961 in 1981 je sama ali s sodelavci v uglednih znanstvenih revijah objavila \xc5\xa1tevilna dognanja svojih raziskav (Research in fibrinolysis and inhibitors of proteinases; plasminogen activators! urokinase; proactivatorjprourokinase; idr.) Tako je objavljala v Journal of Laboratory Clinical Medicine, Journal of Clinical Investigation, British Journal of Haemotology idr. Poleg objav v revijah je svoje izsledke predstavila \xc5\xa1e na kakih 20 znanstvenih kongresih. Dvakrat je prikazala uspehe svojih raziskav tudi preko\xc2\xa0\xc2\xbbTime lapse\xc2\xab\xc2\xa0kinematografske tehnike in dobila za film The Human Kidney in Culture leta 1969 drugo nagrado na mednarodnem kongresu v Padovi."